**AGENȚIA PENTRU PROTECȚIA MEDIULUI SIBIU**

Nr. ................ / ....................

Referitor dosar nr: 2778/16.02.2024

**DECIZIA ETAPEI DE ÎNCADRARE**

**Nr. SB XX din XX.XX.2024 DRAFT**

Ca urmare a solicitării de emitere a acordului de mediu adresate de **S.C. BECON INSTAL S.R.L.**,cu sediul în municipiul Sibiu, str. Izlazului, nr. 26, județul Sibiu,înregistrată la **Agenția pentru Protecția Mediului Sibiu** cu nr. 2778/16.02.2024, și a completărilor ulterioare, în baza Legii nr. 292/2018 privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenția pentru Protecția Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 10.07.2024 și a completărilor înregistrate cu nr. 12039/12.07.2024, pentru proiectul **„Construire sediu administrativ, hală depozitare și împrejmuire”**, propus a fi amplasat în comuna Șelimbăr, sat Șelimbăr, str. Gării, CF: 104420, A1, nr. top. 104420, nr. cad. 5017/2FN, județul Sibiu, **nu se supune evaluării impactului asupra mediului.**

*Justificarea prezentei decizii:*

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

* proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului, **anexa** nr. **2** la: **punctul 10, litera a)**;
* punctele de vedere exprimate în scris de către membrii reprezentanți în cadrul Comisiei de Analiză Tehnică, cu privire la prezentul proiect;
* justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

Amplasamentul proiectului propus este situat în intravilanul comuna Șelimbăr, sat Șelimbăr, str. Gării, pe parcela identificată în CF: 104420, A1, nr. top. 104420, nr. cad. 5017/2FN, în suprafață din acte de 2342 mp și măsurată 2305 mp, având categoria de folosință – teren arabil, destinație – construcții pentru activități de producție și depozitări.

Conform reglementărilor documentației de urbanism faza PUZ aprobată prin HCL nr. 64/02.07.2012, terenul este situat în partea de est a localității Șelimbăr.

Vecinătățile parcelei:

* Nord - Est de un drum de exploatare;
* Nord - Vest de o parcelă situată în extravilan;
* Sud - Vest de strada Gării.

Prin proiect se propune construirea a 3 corpuri de clădiri, 1 corp (C1) - sediu administrativ cu regim de înălțime P+2E și 2 corpuri (C2+C3) - hale de depozitare cu regim de înălțime parter, amplasate retras față de toate limitele parcelei. Activitatea principală desfășurată în aceasta locație este de depozitarea instalații sanitare.

Bilanț teritorial:

Suprafață teren în acte = 2342 mp;

Suprafață teren în măsurată = 2350 mp;

Suprafață construită = 914 mp;

Suprafață desfășurată= 1312 mp;

Suprafață spatii verzi = 470 mp;

Număr locuri de parcare – 9 locuri.

*Indici urbanistici propuși*:

P.O.T – 40 %;

C.U.T – 0.57.

Bilanț teritorial pentru C1 - Corp Administrativ

Suprafață construită = 199 mp;

Suprafață desfășurată = 597 mp.

Bilanț teritorial pentru C2 – Hală

Suprafață construită = 313 mp;

Suprafață desfășurată = 313 mp.

Bilanț teritorial pentru C3 – Hală

Suprafață construită = 402 mp;

Suprafață desfășurată = 402 mp.

Accesul principal pietonal și carosabil se realizează pe latura sudică din strada Gării. Suprafețele carosabile și cele pietonale sunt pavate cu dale din piatră și beton elicopterizat, iar restul parcelei sunt spațiile verzi.

Alimentarea cu apă și canalizarea apelor uzate menajere se va face conform Avizului de gospodărire a apelor nr. 51/05.06.2024, emis de Sistemul de Gospodărire a Apelor - Sibiu.

Apa se va utiliza în scop igienico – sanitar și pentru stingerea incendiilor.

*Alimentarea cu apă* - în scop potabil se realizează din surse externe, apă plată îmbuteliată.

Sursa de alimentare estesubteran, prin intermediul unui puț forat.

Volume de apă asigurate în sursă în scop igienico – sanitar:

|  |  |  |  |  |  |  |
| --- | --- | --- | --- | --- | --- | --- |
|  | NECESARUL | | | CERINŢA | | |
| m3 | l/s | Anual (m3) | m3 | l/s | Anual (m3) |
| Zilnic Maxim | 1,15 | 0,032 | 299 | 1,32 | 0,036 | 343 |
| Zilnic mediu | 1,00 | 0,027 | 260 | 1,15 | 0,032 | 299 |
| Zilnic minim | 0,85 | 0,023 | 221 | 1,09 | 0,032 | 283 |
| Q orar maxim | 0,135 | 0,0375 |  | 0,155 | 0,0430 |  |

*Instalații de captare a apei:*

Captarea apei se va face dintr-un puț forat echipat cu grup de pompare cu următoarele caracteristici: Q = 5 l/s, H = 55 m CA.

Caracteristicile forajului:

* Tip foraj – explorare/exploatare de mică adâncime, H = 25 m;
* Coordonate STEREO 70:
* X = 475 750;
* Y = 437 888;
* Adâncime forată: 25 m;
* Nivel hidrostatic Nhs: 6 m;
* Debit foraj estimat: 1,10 l/s.

*Rețeaua de distribuție a apei***:** alimentarea cu apa pentru grupurile sanitare se va prin intermediul unei conducte tip PEHD Dn 32 mm în lungime totală de 110 m.

*Alimentarea cu apă pentru stingerea incendiilor***:** este asigurată din sursa de alimentare cu apă brută.

*Ape uzate menajere:* canalizarea apelor de pe amplasament se face în sistem separativ, cu evacuare gravitațională, de pe amplasament fiind emise următoarele tipuri de ape:

* ape uzate menajere;
* ape pluviale posibil impurificate cu produse petroliere;
* ape pluviale convențional curate.

*Evacuarea apelor uzate menajere:*apele uzate menajere provenite de la grupurile sociale vor fi colectate prin intermediul unei rețelei din tubulatură din țeava PVC KG cu Dn 250 mm, în lungime totală de 130 m și evacuate într-un bazin vidanjabil etanș (h – 3 m, L – 3 m, l – 2,5 m), cu V = 22 mc. Vidanjarea acestui bazin se va face periodic de o firma specializata, funcție de gradul de umplere al acestuia.

*Apele pluviale:* posibil impurificate cu produse petroliere, vor fi preluate de către rețeaua de canalizare pluviala proiectata din PVC KGM Sn 8 Dn 250 mm, în lungime totală de 125 m și dirijate către separatorul de hidrocarburi, clasa I, Q - 20 l/s.

Efluentul preepurat va fi evacuat prin intermediul unei tubulaturi din PVC Sn 8 Dn 250 mm L = 10 m prevăzută cu clapetă de sens în rigola perimetrală amplasamentului.

Apele pluviale convențional curate de pe acoperișuri şi de la baza burlanelor exterioare vor fi direcționate spre zona verde a amplasamentului.

*Indicatorii de calitate a apelor uzate evacuate***:**

Indicatorii de calitate ai efluentului uzat menajer provenit de pe amplasament vor respecta condițiile de calitate impuse de operatorul stației de epurare unde este transportat materialul de vidanjă și limitele prevăzute H.G. nr. 188/2002 modificată şi completată de H.G. nr. 352/2005, normativul NTPA 002.

Indicatorii de calitate ai apelor pluviale se vor încadra obligatoriu în limitele prevăzute de H.G. nr. 352/2005 pentru completarea şi modificarea H.G. nr. 188/2002, normativ NTPA 001/2005.

|  |  |  |  |
| --- | --- | --- | --- |
| **Nr. crt.** | **Categoria apei** | **Indicatorii de calitate** | **Valori admise** |
| 1. | Efluent separator hidrocarburi | pH | 6,5-8,5 |
| Materii în suspensie | 35 mg/l |
| Produs petrolier | 5 mg/l |
| Substanțe extractibile cu solvenți organici | 20 mg/l |

\*Analizele chimice vor fi efectuate prin grija beneficiarului, la un laborator acreditat.

\*Indicatorii de calitate nenominalizați în tabelul de mai sus se vor încadra în prevederile Anexei 3 - NTPA 001/2002 din H.G. nr. 188/2002, cu modificările și completările ulterioare.

*Hidrometria de exploatare:*

|  |  |  |
| --- | --- | --- |
| Nr. crt. | Post hidrometric de exploatare | Instalații de măsurare |
| 1. | Pentru captări | sursa de captare va fi echipată cu instalații de contorizare a volumelor/debitelor de apă prelevate |
| 2. | Pentru evacuări | nu sunt prevăzute instalaţii sau aparate pentru măsurarea debitelor sau a volumelor evacuate. |

Alimentarea cu energie electrică se va face de la rețeaua existentă în zonă.

**b) cumularea cu alte proiecte:** posibil ca în perioada de realizare a proiectului să se desfășoare și alte lucrări de construire în zonă;

**c) utilizarea resurselor naturale, în special a solului, a terenurilor, a apei și a biodiversității:** impact nesemnificativ, se utilizează cantități relativ reduse (beton, metal, materiale de construcții specifice);

**d)** **cantitatea și tipurile de deșeuri generate/gestionate:** în perioada de construcție vor rezulta deșeuri din construcții și deșeuri menajere, care vor fi gestionate prin societăți autorizate; în perioada de funcționare vor rezulta deșeuri menajere și asimilabile, care vor fi eliminate prin societăți autorizate, cu respectarea dispozițiilor legale în vigoare.

Organizarea de șantier:

Amplasarea organizării de șantier va fi în conformitate cu prevederile impuse de dirigintele de șantier concretizate în planul de lucru. Se vor lua masuri pentru delimitarea și izolarea zonei de lucru.

Semnalizarea punctului de lucru se va executa conform normelor în vigoare.

Pe timpul execuției lucrărilor de construcție se vor respecta cu strictețe normele de tehnica securității muncii în vigoare, astfel:

– îngrădirea suprafețelor prin grilaje protectoare;

- se va monta o plasă de protecție pe toată lungimea frontului stradal.

Lucrările vor fi semnalizate conform reglementarilor specifice in vigoare, pe toată durata șantierului.

- stabilirea terenului pentru depozitarea deșeurilor;

- stabilirea masurilor de prevenire si de protecție pentru a garanta viața și integritatea corporală a personalului implicat în lucrările de construcție.

Constructorul și beneficiarul vor respecta pe toată durata execuției lucrărilor, normele de protecție a muncii și normele PSI în vigoare. De asemenea se vor indica și locurile unde fumatul și aprinderea focului sunt interzise și se vor lua măsuri pentru prevenirea accidentelor prin electrocutare.

Se va interzice accesul persoanelor străine pe șantier și se va menține în bună stare împrejmuirea șantierului.

**e)** **emisiile poluante, inclusiv zgomotul și alte surse de disconfort:**

*Protecția calității apelor:*

*In perioada de execuție:* nu se vor evacua ape uzate de pe amplasament, apa potabila pentru personalul angajat va fi asigurată prin grija beneficiarului.

*In perioada de funcționare:* rezultă ape uzate menajere și ape provenite din igienizarea spațiilor interioare și exterioare.

Evacuarea apelor uzate menajere și pluviale vor fi colectate și deversate pe spațiul verde al terenului

În situații accidentale, pot fi luate în considerație următoarele surse potențiale de poluare a apelor: scurgeri accidentale de combustibil/ulei auto pe platformele betonate și/sau căile de acces şi antrenarea acestor poluanți de către apele pluviale; depozitarea necontrolată a deșeurilor generate pe amplasament

*Protecția aerului:*

*In perioada de execuție*: sursele de poluare a aerului sunt reprezentate de suprafețele decopertate, precum și de manevrarea pământului, respectiv săpături și umpluturi.

Aceste activități vor presupune excavații, încărcare/descărcare și transport materiale, nivelare, compactare şi stivuire a materialelor. În marea majoritate, sursele de poluare a aerului specifice fazei de construcție sunt nedirijate, deschise la nivelul solului, de suprafață sau lineare, care prin natura lor nu permit captarea mecanică a poluanților cu echipamente de epurare.

Principalul poluant specific pentru activitățile de construcție este praful de origine naturală. În afara acestui poluant, se vor produce și alte emisii precum gazele de eșapament de la echipamentele mobile și vehicule.

*Măsuri de prevenire a poluării aerului:*

* utilizarea prelatelor la autovehiculele care transportă pământ și agregate;
* acoperirea materialelor de construcție care pot genera pulberi în timpul stocării temporare pe amplasament;
* acoperirea deșeurilor de construcție în timpul depozitări temporare pe amplasament cât și în timpul transportului pentru valorificare/eliminare;
* lucrările trebuie realizate astfel încât să se evite împrăștierea sau scăpările de materiale prin cădere;
* minimizarea descărcării de la înălțime în manevrarea/plasarea materialelor;
* curățarea permanentă a drumurilor de acces, de șantier și a platformelor de lucru;
* stropirea cu apă a agregatelor și a pământului;
* stabilirea și aplicarea limitelor de viteză pentru vehicule;
* încetarea activității generatoare de praf în condiții de vânt foarte intens;
* întreținerea periodică și de rutină a vehiculelor/echipamentelor;
* folosirea utilajelor dotate cu motoare performante cu emisii reduse de noxe;
* reabilitarea zonelor perturbate din jurul construcțiilor finalizate imediat după încetarea activităților de construcție;
* curățarea/spălarea roților echipamentelor și vehiculelor la ieșirea de pe amplasament.

*Perioada de operare:* nu se depozitează deschis și nu se produc substanțe care poate fi o sursă de poluare pentru aer. Singurele surse de emisii sunt gazele de eșapament de la autovehiculele de transport și de la echipamentele mobile.

*Protecția împotriva zgomotului și vibrațiilor:*

*Pe perioada de construcție:* Sursele de zgomot și vibrații în timpul execuției construcției sunt asociate în special surselor semi-mobile care au o arie mică în perioada lucrărilor de construcție sau mobile – autocamioane pentru transportul materialelor.

Principalele surse de zgomot și vibrații sunt:

1. - activitatea de realizare a construcției;
2. - activități de transport a materialelor;
3. - traficul rutier din zona adiacentă.
4. *Măsurile de protecție împotriva zgomotului și vibrațiilor*:

Menținerea tuturor utilajelor și instalațiilor în condiții de funcționare normală. Suplimentar față de reducerea nivelului general de zgomot, această măsură va conduce și la eliminarea emisiilor de zgomote cu tonalitate impulsivă sau intermitentă. Aceste componente de tonalitate sunt adesea generate de funcționarea defectuoasă a utilajelor și instalațiilor și pot fi eliminate prin măsuri de întreținere corespunzătoare.

*Pe perioada de funcționare:* în cadrul halei de depozitare nu se vor produce zgomote și vibrații care să aibă un impact semnificativ asupra factorului de mediu, ținându-se cont de natura activității și zona industrială din care va fi parte componentă.

*Protecția solului si subsolului.*

În timpul *perioadei de execuție*, solul poate fi poluat fie local, fie pe zone restrânse cu poluanți de natura produselor petroliere sau uleiurilor minerale provenite de la utilajele de execuție precum și a antrenării prafului rezultat din procesul de construire.

Măsuri de prevenire a poluării solului:

* întreținerea adecvata a utilajelor și la unități specializate astfel evitându-se scăpările accidentale de carburanți și lubrifianți;
* amenajarea unei platforme pentru staționarea utilajelor, depozitarea materialelor în timpul realizării proiectului;
* zona de staţionare a utilajelor, este prevazută cu material absorbant (nisip, rumeguş), pentru a prevenii infiltraţiile materialelor poluante în sol;
* menținerea ordinii și curățeniei pe tot tronsonul de realizare a lucrărilor;
* nu se vor amenaja depozite de carburanți pe amplasament;
* nu se vor executa pe amplasament lucrări de reparații a motoarelor, de schimbare a uleiului;
* evitarea ocupării de terenuri suplimentare fața de cele incluse în proiect, iar în situațiile când acest lucru se impune din considerente de natură pur tehnică, minimizarea lor;
* gestionarea deșeurilor prin asigurarea de condiții de eliminare corespunzătoare, pe bază de contracte cu societăți autorizate;
* depozitarea deșeurilor nu se va realiza pe sol în timpul execuției proiectului;
* prevenirea ridicării prafului prin acțiuni de stropire;
* la terminarea lucrărilor se va avea in vedere eliberarea amplasamentului de resturi de material de sol excavat;
* respectarea normelor de protecția mediului la desfășurarea activității specifice de construcții;

*Perioada de funcționare:* posibilă depozitare necontrolată a deșeurilor menajere.

1. Măsuri de prevenire: deșeurile menajere rezultate se vor depozita în spații special amenajate în cadrul incintei de unde vor fi valorificate prin firme autorizate în acest sens.

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice:** nu este cazul, cu condiția respectării normelor de protecția muncii, normativele tehnice de proiectare și execuție, precum și normativele P.S.I., în vigoare.

**g) riscurile pentru sănătatea umană:** nu este cazul, conform notificării nr. 422/11.06.2024, emis de Direcția de Sănătate Publică a Județului Sibiu.

**2. Amplasarea proiectelor:**

**a) utilizarea actuală și aprobată a terenurilor:** intravilan, folosință actuală **–** teren arabil;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbție a mediului natural, abordându-se o atenție specială următoarelor zone:**

1. **zone umede, zone riverane, guri ale râurilor:** cursul de apă Sebeș;
2. **zone costiere și mediul marin:** nu este cazul;
3. **zonele montane și forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislației în vigoare:** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** nu este cazul;
8. **peisaje și situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potențial:**

**a) importanța și extinderea spațială a impactului:** local, redus în perioada de execuție;

**b) natura impactului:** impact nesemnificativ în condițiile respectării măsurilor prevăzute prin proiect;

**c) natura transfrontalieră a impactului:** impact nesemnificativ;

**d) intensitatea și complexitatea impactului:** se vor lua măsuri de reducere şi limitare a impactului asupra factorilor de mediu, prevăzute prin proiect;

**e) probabilitatea impactului:** redus pe perioada de execuție cât și pe perioada de funcționare, în condițiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** impact redus pe perioada de realizare și funcționare;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* pentru acest proiect s-a obținut Avizul de gospodărire a apelor nr. 51 din 05.06.2024, de către Administrația Națională “Apele Române” - Administrația Bazinală de Apă Olt, Sistemul de Gospodărire a Apelor Sibiu.

**Condițiile de realizare a proiectului:**

* respectarea legislației în vigoare în domeniul protecției mediului;
* operatorul este obligat să dețină contracte valabile pentru valorificare/eliminarea deșeurilor generate din activitate;
* investiția se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor și de protecția muncii;
* nu se vor evacua nici un fel de deșeuri în alte locuri, decât în spațiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuției lucrărilor și implementării proiectului;
* managementul deșeurilor generate de lucrări va fi în conformitate cu legislația specifică de mediu și va fi în responsabilitatea titularului de proiect cât și a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract;
* deșeurile municipale amestecate generate în perioada lucrărilor de construcții vor fi stocate temporar în pubele şi eliminate prin depozitare la un depozit conform; deșeurile industriale reciclabile rezultate în perioada lucrărilor de construcții (metalice feroase și neferoase, hârtie și carton, materiale plastice, textile, etc.) vor fi colectate selectiv, stocate temporar pe tipuri, în funcție de sortimente, în recipiente speciale, în vederea valorificării prin societăți autorizate specializate;
* titularul proiectului are obligația de a ține evidența deșeurilor generate și valorificate/eliminate în conformitate cu H.G. nr. 856/2002, privind evidența gestiunii deșeurilor și pentru aprobarea listei cuprinzând deșeurile inclusiv deșeurile periculoase, cu modificările ulterioare;
* în conformitate cu prevederile art. 17, alin. (4), din O.U.G. nr. 92/2021 modificată prin Legea 17/2023, privind regimul deșeurilor, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de șantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătății umane și mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de șantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de șantier va fi corespunzătoare din punct de vedere al facilităților; întreținerea/repararea utilajelor, instalațiilor și mijloacelor de transport etc. se va realiza numai de către societăți specializate autorizate;
* întreținerea corespunzătoare a utilajelor/mijloacelor de transport utilizate în lucrările de construcții în vederea evitării scurgerilor de combustibili și uleiuri uzate pe sol/apă și de alte substanțe toxice și periculoase;
* se interzice stocarea temporară și depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili și uleiuri uzate pe sol (folosite de mașinile, utilajele și echipamentele/instalațiile de pe amplasament) și de alte substanțe toxice și periculoase, după caz;
* depozitarea provizorie a pământului excavat se va face pe suprafețe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările si modificările ulterioare și STAS 12574/87, privind condițiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puțin riveranii din zonă;
* constructorul va deține Fișe ce date de securitate pentru substanțele chimice periculoase folosite și va respecta condițiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanți, lubrifianți), în vederea limitării și înlăturării pagubelor, se vor lua măsuri imediate prin utilizarea de materiale absorbante, strângere în saci, transportul și depozitarea temporară în organizarea de șantier, după care se vor preda unităților specializate pentru eliminare;
* se vor lua toate măsurile tehnice în ce privește utilajele de construcții și mijloacele de transport astfel încât disconfortul produs în timpul funcționării să fie minim;
* *la finalizarea lucrărilor se va solicita autorizație de mediu.*

*Condițiile de realizare a proiectului în conformitate cu Avizul de* *gospodărire a apelor nr. 51 din 05.06.2024, emis de Administrația Națională “Apele Române” - Administrația Bazinală de Olt, Sistemul de Gospodărire a Apelor Sibiu.*

* beneficiarul are obligația să anunțe în scris S.G.A. Sibiu cu 10 zile înainte data începerii lucrărilor iar punerea în funcțiune a folosinței se va face numai în baza *Autorizației de gospodărire a apelor* obținută în condițiile prevăzute de lege;
* în perioada de execuție a lucrărilor se vor lua toate măsurile care se impun pentru:
* evitarea poluării apelor de suprafață, pentru protecția factorilor de mediu, a zonelor apropiate și se va respecta întocmai tehnologia de execuție, luându-se măsuri de prevenire și combatere a poluărilor accidentale;
* tranzitarea debitelor naturale prin albia cursului de apă;
* repararea utilajelor și a mijloacelor de transport se va face numai în afara zonelor de influență a apelor;
* se interzice deversarea de ape uzate neepurate sau aruncarea și depozitarea deșeurilor de

orice fel în cursurile de apă sau pe malurile acestora;

* administratorul sau deținătorul investiției este obligat să anunțe la S.G.A Sibiu, orice accident ecologic survenit la începerea executării lucrărilor, în timpul și după terminarea acestora şi să respecte deciziile privind măsurile de remediere impuse;
* pe colectorul de evacuare a apelor epurate va fi prevăzut un cămin pentru prelevarea probelor de apă în vederea efectuării analizelor de laborator.

Beneficiarul este obligat să obțină toate acordurile și avizele prevăzute de lege necesare promovării lucrărilor de investiție.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018. privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului și ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 10 (zece) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV**

Ciprian SIMULESCU

**ŞEF SERVICIU AVIZE, ȘEF SERVICIU CALITATEA,**

**ACORDURI, AUTORIZAŢII, FACTORILOR DE MEDIU**

Ruxanda FLORIANFlaviu TOMUȚĂ

**ÎNTOCMIT ÎNTOCMIT**

Consilier Cosmina NICOLESCU Consilier Gabriela CĂPĂȚÎNĂ